Public procurement notice: Contract Notice
Published: 2022-01-14
Buyer: Csorna Projekt Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45210000: Building construction work | 45212220
Submission deadline: 2022-02-15
Award criteria: The most economic tender

Technical requirements: A meglévő tervezéssel érintett telken egy sportcsarnok kerül elhelyezésre, melynek elsődleges funkciója egy labdajátékokra (kézilabda, kosárlabda, röplabda, futsal, stb.) felkészített pálya működtetése. A tervezett pályához - közvetlenül - kapcsolódóan kialakításra kerül egy 566 főt magába foglaló lelátó (466 ülőhely és 100 állóhely bontásban), ill. a tervezett szurkolók számára szükségszerű közlekedők és emeletenként egy-egy vizesblokk. A csarnoképület egy 33,85 m fesztávolságú, előregyártott vasbeton pillérvázú épület, részben kitöltő tégla falazattal, részben szendvicspanel burkolattal.
Az építési terület Csorna belterületén található (a 228/4-es helyrajzi számú ingatlanon), a Toldi Miklós út, a Jázmin utca és a Sport utca által határolt háromszögben. A terület: Ksp - (különleges sport terület) övezetbe tartozik.
További részletes műszaki információk a felhívás II.2.4. pontjában és a Közbeszerzési Dokumentáció részét képező műszaki leírásban találhatók.
A közbeszerzésekről szóló 2015. évi CXLIII. törvény és a 321/2015 (X.30.) Korm. rendelet 46. § (3) és (5) bekezdéseinek értelmében a leírásban szereplő gyártmányú, eredetű, típusú dolog, eljárás, tevékenység, személy, szabadalom vagy védjegy megnevezése csak a tárgy jellegének egyértelmű meghatározása érdekében történik, és mellé értendő a „vagy azzal egyenértékű” kifejezés is.
Tervezett nettó alapterület összesen: 3959,03 m2, ebből földszint. 2665,09 m2, emelet: 1,273,94 m2, gépészeti szint: 20,00 m2.
Az építkezés megkezdése előtt a felső humuszos rétegeket a teljes munkaterületről el kell távolítani. A sáv és pontalapok alsó síkja mindenképp a teherbíró altalajba kell, hogy nyúljanak 20 cm-t, illetve legyenek mélyebben, mint a fagyhatár. Minden vasalt alapozási szerkezet min. 60 cm szerkezeti magassággal kerül megtervezésre.
A tervezett épületben a talajnedvesség elleni szigetelésre modifikált bitumenes vastaglemez lett betervezve, átfedéseknél lángolvasztással rögzítve. A száraz aljzat kellősítése tisztítás és portalanítás után bitumenmázzal történik. A szigetelés mechanikai védelmére 1 réteg polietilén fólia védőréteg készül. A padlószigetelést a lábazati falra le kell hajtani és egy plusz lemezzel a lábazati hőszigetelés alatt is fel kell vezetni, min. 30 cm magasságig.
Az épület lapostetős kialakítással készül, mind a csarnokrészen, mind pedig a kiszolgáló épületrészek felett (1596,5125 m2 és 1067,8475 m2). A csarnoképület esetében: az acél tartószerkezetre épített lejtésképzés fölé; A kiszolgáló épületrészeken a vasbeton födémre épített lejtésképzés fölé csapadékvíz szigetelést kell készíteni, melyet az attika falazatra fel kell hajtani.
A tervezett felvonó: 8 személyes személyfelvonó (630 kg), gépház és hajtómű nélküli kivitelben, felületkezelt alumínium fülke (1,10 x 140 m) kialakítással 2,10 m x 2,10 m befoglaló méretű akna készül, tartószerkezeti terv szerinti kivitelben. A felvonó egyéb paraméterei a szakági tervfejezet szerint!
A tervezett homlokzati nyílászárók korszerű, 3 rétegű, hőszigetelő üvegezésű, alumínium szerkezetek [hőátbocsátási tényező (Uablak) ≤ 0,7 W/m2K], fémszürke színben (RAL 7011) és sárgászöld színben (RAL 6018). A külső nyílászárók a szakági tervek szerinti helyeken beépített szúnyoghálóval készülnek.
A csarnoktérben (1199,36 m2) és a fallabda pályán (62,40 m2), a sportágnak megfelelő, speciális kialakítású sportpadló rendszerek kerülnek beépítésre! Pontos kialakításukat lásd: metszeti tervlapok, rétegrendek. A sportpadlók kialakításához burkolási tervet kell készíteni. A tornaszobákban és az edzőtermekben, valamint a különteremben a tervezett funkcióknak megfelelő, sportolásra alkalmas, rugalmas kialakítású melegpadló burkolat készül, a kiviteli tervek által meghatározott belsőépítészeti koncepció szerint. A lelátó és lelátói közlekedők, az előregyártott szerkezetek technológiája miatt látszó, csiszolt betonfelülettel kerülnek kialakításra.
A létesítmény folyamatos energiahatékony üzemeltetése érdekében a fűtési, hűtési és légtechnikai rendszerek, valamint a csarnok pályatér világítása és az árnyékoló berendezések önállóan automatizálásra kerültek. Ezek egymástól függetlenül automatikus és digitális szabályzó eszközökkel működnek, közös (egységes) áttekintő felületen történő megjelenítésük (azok egymásra gyakorolt kedvező szabályozástechnikai hatásai, automatizált beavatkozás által) kívánatos.
A 0.43 gépészeti helyiségben lévő központi osztó-gyűjtőről (OGY) induló 4 kevert fűtési kör mindegyike időjárás függvényében kap finomszabályozást az adott fűtési kör hőmérsékletlépcsőjének (l. Központi fűtés c. fejezet) és jellegének megfelelően. A fűtési körök szivattyúi az alábbiak szerint lesznek működtetve:
- légfüggöny: fűtési időszakban és a csarnok nyitvatartási idejében folyamatos szivattyú üzem, ezen kívül kikapcsolva
Felhívjuk T. Ajánlattevők figyelmét, hogy az előzetes régészeti dokumentáció alapján az építkezés teljes időtartama alatt régészeti szakfelügyeletet biztosítani kell.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében felsorolt kizáró okok fennállnak. A Kbt. 74. § (1) bekezdés b) pontja alapján az ajánlatkérő kizárja az eljárásból azt az ajánlattevőt,alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Ajánlatkérő előírja a 322/2015 (X.30.) Korm. rendelet 21. § (1) bekezdése alapján az Étv. szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A kizáró okok fenn nem állásának igazolása: A Kbt. 67. § (1) bekezdése és a 321/2015. (X.30.) Korm. rendelet 15. §-a alapján a gazdasági szereplő ajánlatában a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát köteles benyújtani. A 321/2015. (X.30.) Korm. rendelet 3. § (5) bekezdésére figyelemmel közös ajánlattétel esetén a közös ajánlattevők képviseletében az egységes európai közbeszerzési dokumentumot az ajánlatot benyújtó gazdasági szereplő nyújtja be. A kapacitásaikat rendelkezésre bocsátó szervezetek vagy személyek körében az alkalmassági feltételek vonatkozásában csak azokról szükséges nyilatkozni, amelyeket az ajánlattevő vagy részvételre jelentkező igénybe kíván venni alkalmasságának igazolásához. Az ajánlattevő az alkalmasság igazolásában részt vevő alvállalkozó vonatkozásában egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában, az ajánlattevőnek a Kbt. 67. § (4) bekezdése szerinti nyilatkozatot kell benyújtania az ajánlatban. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését. Ajánlatkérő a Kbt. 69. § (4)-(7) bekezdéseire figyelemmel jár el, e vonatkozásban az érintett ajánlattevőnek a 321/2015. (X.30.) Korm. rendelet 8. §, 10. § ,12-16. §-a szerint kell igazolnia a kizáró okok fent nem állását. A Kbt. 62.§ (1) bek. k) pont kb) alpontja alapján ajánlattevőnek nyilatkozatot kell csatolnia, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: pénzmosásról szóló törvény) 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását tartalmazza; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. Ajánlatkérő felhívja a figyelmet a Kbt. 64. § szerinti öntisztázás lehetőségére. Ajánlatkérő Kbt. 69. § (4)-(7) bek. szerinti felhívására Ajánlattevőknek a Kbt. 62. § (1) bekezdés k) pont kb) alpont szerinti kizáró ok vonatkozásában nyilatkozatot szükséges csatolni. Ahol Ajánlatkérő valamely irat benyújtását írta elő, ott az Ajánlatkérő által rendelkezésre bocsátott iratminta kitöltése és benyújtása javasolt, de Ajánlatkérő által előírt valamennyi információt, adatot tartalmazó ajánlattevői nyilatkozatot is elfogadja, amennyiben annak alapján az érvényesség feltétele egyértelműen megállapítható. Cégbírósághoz már benyújtott, de még el nem bírált változásbejegyzési kérelem esetén a 321/2015. (X.30.) Korm. rendelet 13. § szerint kell eljárni. Amennyiben ajánlattevő tekintetében nincs változásbejegyzési eljárás folyamatban, úgy erről ajánlattevő ajánlatában nyilatkozni köteles. A 321/2015. (X.30.) Korm. rendelet 1. § (7) bekezdése szerint a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Ajánlatkérő felhívja a figyelmet a Kbt. 69. § (11a) bekezdésében foglaltakra. Az ajánlatkérő az építőipari kivitelezési tevékenységet végző gazdasági szereplők vonatkozásában, a Kbt. 65. § (1) bekezdés c) pontja, valamint a 322/2015 (X.30.) Korm. rendelet 21. § alapján előírja az Étv. szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén − amennyiben a szerződés teljesítéséhez szükséges − a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Ajánlatkérő a Magyar Kereskedelmi és Iparkamara által működtetett elektronikus nyilvántartásban ellenőrzi az alkalmassági feltételnek való megfelelést. Az adatbázis elérhetősége: http://regisztracio.kivreg.hu/web/index.php?frame=Search. Amennyiben Ajánlattevő valamely jogszerű okból nem szerepel az elektronikus nyilvántartásban, úgy okirattal kell igazolnia, hogy a MKIK a szervezetet nyilvántartásba vette. Nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani.